На основу члана 27. став 10. Закона о јавној својини (“Службени гласник РС“, број 72/11, 88/13 и 105/14), члана 21. став 2. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“, бр. 24/12, 48/15 и 99/2015), члана 18. став 1. Одлуке о прибављању, располагању и управљању стварима у јавној својини Града Ниша – Пречишћен текст („Сл.лист Града Ниша“, број 5/2016) и члана 37. Статута Града Ниша (“Службени лист Града Ниша“, број 88/2008), Скупштина Града Ниша, дана \_\_\_\_\_\_\_\_\_\_\_\_ 2016. године, доноси

**Р Е Ш Е Њ Е**

**I** **ОТУЂУЈЕ СЕ,** СТР и комисиону „DANSI“, Марковић Љубише, предузетника из Лесковца и самосталној кројачко-конфекцијској радњи „ROSSO“, Тројановић Горана, предузетника из Лесковца, као најповољнијем понуђачу у поступку јавног надметања, пословни простор –Л1, две просторије за које није утврђена делатност, површине 39м2, који се налази у приземљу стамбено – пословне зграде бр.2 у Нишу, у ул. Обреновићевој бр. 19, улаз бр. 21, постојећи на кп.бр. 927 КО Ниш-Бубањ; укупна површина пословног простора: 39м2, на коме је у листу непокретности бр. 2776 КО Ниш Бубањ - В лист 2.део-уписано право јавне својине Града Ниша.

**II** Пословни простор из тачке I овог решења, отуђује се по цени од 451.000,00 EUR, која се исплаћује у динарској противвредности по средњем званичном курсу Народне банке Србије на дан исплате, која је у поступку јавног надметања постигнута као највиша.

**III ОВЛАШЋУЈЕ СЕ** Градоначелник Града Ниша, да у року од 30 дана, од дана доношења овог решења, у име Града Ниша, са прибавиоцем непокретности ближе описане у тачки I овог решења, закључи Уговор о отуђењу непокретности у јавној својини Града Ниша, којим ће се ближе уредити међусобна права и обавезе уговорних страна која проистичу из овог решења, а по претходно прибављеном мишљењу Правобранилаштва Града Ниша.

**IV** Ово решење објавити у "Службеном листу Града Ниша".

**Број: \_\_\_\_\_\_\_\_\_\_\_\_\_\_\_\_\_\_\_\_\_\_**

**У Нишу, дана \_\_\_\_\_\_\_\_\_\_\_\_\_\_**

**СКУПШТИНА ГРАДА НИША**

**ПРЕДСЕДНИК**

**Мр Раде Рајковић**

**О б р а з л о ж е њ е**

На основу члана 18. став 1. Закона о јавној својини („Сл.гласник РС“бр. 72/11, 88/13 и 105/14 - у даљем тексту: Закон), прописано је да су носиоци права јавне својине у смислу овог Закона, Република Србија, аутономна покрајина и јединица локалне самоуправе.

Увидом у Лист непокретности бр 2776 КО Ниш-Бубањ, утврђено је да је Град Ниш носилац права јавне својине на пословном простору- Л1, две просторије за које није утврђена делатност, површине 39м2, који се налази у приземљу стамбено – пословне зграде бр.2 у Нишу, у ул. Обреновићевој бр. 19, улаз бр. 21, постојећи на кп.бр. 927 КО Ниш-Бубањ, чија укупна површина изности: 39м2 .

Чланом 2. Уредбе о условима прибављања и отуђења непокретности непосредном погодбом, давања у закуп ствари у јавној својини и поступицима јавног надметања и прикупљања писмених понуда („Сл. Гласник РС“, бр. 24/201212, 48/2015 и 99/2015 - у даљем тексту: Уредба) прописано је да се непокретности у јавној својини прибављају и отуђују по правилу у поступку јавног надметања.

Чланом 27. став 10. Закона прописано је да о располагању стварима у својини јединице локалне самоуправе под условима прописаним законом, одлучује орган јединце локалне самоуправе одређен у складу са законом и статутом јединице локалне самоуправе. Чланом 18. став 1. Одлуке о прибављању, располагању и управљању стварима у јавној својини Града Ниша – Пречишћен текст („Сл.лист Града Ниша“, број 5/2016), уређено је да о прибављању и отуђењу непокретних ствари из јавне својине Града Ниша, одлучује Скупштина Града Ниша.

У складу са Уредбом, почетна купопродајна цена непокретности, која се отуђује из јавне својине утврђује се у висини тржишне вредности предметне непокретности, изражене у еврима, с тим што се исплата врши у динарској противредности по средњем званичном курсу Народне банке Србије на дан уплате.

Почетна цена предметне непокретности утврђена је на основу Извештаја о тржишној вредности непокретности Управе за финансије, изворне приходе локалне самоуправе и јавне набавке, број: 1089/2016-11 од 21.06.2016 године и иста износи 104.559,00 ЕUR.

На основу члана 19. Уредбе, Градоначелник Града Ниша решењем број 3241/2015-01 од 09.10.2015. године, формирао је Комисију за спровођење поступка отуђења непокретности у јавној својини Града Ниша (у даљем тексту: Комисија)

На основу члана 18. став 2. Одлуке, Решењем градоначелника Града Ниша бр. 1917/2016-01 од 27.06.2016.године, покренут је поступак отуђења предметне непокретности из јавне својине Града Ниша у поступку јавног надметања. Управа за имовину и инспекцијске послове, као управа надлежна за имовинско-правне послове, поступајући по налогу из става III наведеног решења, спровела је поступак јавног објављивања Огласа за отуђење предметне непокретности у јавној својини Града Ниша у поступку јавног надметања, који је објављен у дневном листу „Политика“ дана 29.07.2016.године.

Након спроведеног поступка јавног надметања, које је одржано дана 09.09.2016. године, поступајући по члану 21.Уредбе, Комисија је утврдила Предлог да се предметна непокретност у јавној својини отуђи понуђачу који је у поступку јавног надметања понудио највишу цену од од 451.000,00 EUR, и то СТР и комисиону „DANSI“, Марковић Љубише, предузетника из Лесковца и самосталној кројачко-конфекцијској радњи „ROSSO“, Тројановић Горана, предузетника из Лесковца, који су на јавном надметању учествовали заједно као конзорцијум - по уговору о конзорцијуму.

На основу члана 18. став 1. Одлуке, а у вези члана 21. став 2. Уредбе, Одлуку о отуђењу непокретности из јавне својине Града Ниша, након спроведеног поступка јавног надметања, доноси Скупштина Града Ниша.

У складу са наведеним, утврђено је да су испуњени услови за отуђење пословног простора –Л1, две просторије за које није утврђена делатност, површине 39м2, који се налази у приземљу стамбено – пословне зграде бр.2 у Нишу, у ул. Обреновићевој бр. 19, улаз бр. 21, постојећи на кп.бр. 927 КО Ниш-Бубањ; укупна површина пословног простора:39м2, на коме је у листу непокретности бр.2776 КО Ниш Бубањ-В лист 2.део-уписано право јавне својине Града Ниша, конзорцијуму СТР и комисион „DANSI“, Марковић Љубише, предузетника из Лесковца и самосталне кројачко-конфекцијске радње „ROSSO“, Тројановић Горана, предузетника из Лесковца, који је у поступку јавног надметања проглашен најповољнијим понуђачем, те је одлучено као у диспозитиву овог решења.

**НАЧЕЛНИК**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Љубиша Јанић, дипл. правник**